هر انسان عمرو بویو نفرلری سئچیب اونلارلا ارتباط قورمالیدیر. یولداش، حیات یولداشی، کورهکن، گلین، شریک و . . . سئچمک هر انسانین باشینا گلن سئچیملریدیلر. آما چوخ اولور کی انسانلار سئچدیکلریندن پشیمان و اونونلا ارتباطدا اولماقدان ناراضیدیرلار.
پشیمان شخصدن سوروشسان کی « بو قدر ناراضی اولارکن نهدن اونو سئچدین؟» معمولا بئله جواب وئرر: «اوّلدن بوجور دئییلدی کی. اوّللر چوخ ادبلی و خوش صحبت ایدی. یالان دانیشان دئییلدی و . . .» بو جوابلار گؤزو آچیق سئچیملرینده کیریخا بیلهجکلرینی گؤستریر. هله قالسین کی گؤزو باغلی و شیفتهلیکله سئچن انسانلار.
سئچیمین لاپ یاخشی اولماسی اوچون پیغمبریمیزدن (ص) نقل اولان بیر روایته باخاق.
ابن عباس پیغمبردن (ص) سوروشور: هانسی یولداش یاخشیدیر؟ پیغمبر (ص) بویوردو:
«مَنْ یُذَکِّرُکُمُ اللَّهَ رُؤْیَتُهُ وَ یَزِیدُ فِی عِلْمِکُمْ مَنْطِقُهُ وَ یُرَغِّبُکُمْ فِی الْآخِرَةِ عَمَلُهُ»
ائله انسان کی 1. اونو گؤرنده الله یادینا دوشهسن. 2. دانیشیغی سنین علمینه آرتیرا. 3. عملی سنی آخرته ترغیب ائلهیه. (اصول کافی، ج۱، ص۳۰)
پیغمبر بو درین سؤزلری ایله بؤیوک سؤزلری بیان بویورور. بویورمور اوزو گولر اولسون و یا مرتب اولسون بلکه مقابل طرفی تانیماق اوچون اساس آچارلاری اؤیردیر.
مرتب اولماق یاخشیدیر آما حقیقتین اؤلچوسو ظاهر دئییل. انسانین نه قدر ظاهری وضعی اللهین ذکری ایله سنخیتلی اولسا بیر او قدر قابل اعتماد اولار.
ایکیمینجی آددیمدا باخاجییوقی اونون علمی نهقدردیر. اونونلا دانیشاندا علمیمزه آرتاجاق یا یوخ. نیاز دئییل مقابل طرفیمیز علامه دهر اولسون بلکه سؤزلرینین علمه دایانماسی کفایت ائلر.
اوچومونجو آددیم مقابل طرفین عملیدیر. باخ گؤر عمللری فقط شخصی منفعت دالیسیجا گئدیر یوخسا آخرتی و جامعهنیده نظرده آلیر. جامعهنین و انسانلارین سعادتیندن دانیشماق چوخ راحت ایشدیر آما باخ گؤر عملده ده دئدیگی کیمی وار یا یوخ؟
بیر انسان سئچدیکلرینده بو اوچ مفهومو درین شکلده رعایت ائلهیه بیلسه سئچدیگی یولداشدان هئچ واخت پشیمان اولماز.
azb_Arab azb_Arab azb_Arab azb_Arab knc_Arab azb_Arab azb_Arab azb_Arab azb_Arab azb_Arab azb_Arab